དམུ་ཐག་དང་སྐས་འཛེག

དམུ་ཐག་དང་སྐས་འཛེག    
བོན་པོའི་ཆོས་ལུགས་ཀྱི་བཤད་སྲོལ་དུ་སྟེང་ལྷ་ཡུལ་དང་མི་ཡུལ་བར་ཡར་མར་བསྐྱོད་ཐུབ་པའི་བརྒྱུད་ལམ་འཇའ་སྐས་སམ་ཐག་སྐས་ལྟ་བུ་ཞིག་ཡོད་ཅིང་།  བོད་ཀྱི་རྒྱལ་པོའམ་བཙན་པོ་དང་པོ་གཉའ་ཁྲི་བཙན་པོ་ནི་དམུ་ཐག་ཅེས་པ་དེ་བརྒྱུད་ནས་མི་ཡུལ་དུ་བབ་པ་ཞིག་ཡིན་ལ།  བོད་རྒྱལ་དང་པོ་དེ་དང་།  གཉིས་པ་མུ་ཁྲི་བཙན་པོ།  གསུམ་པ་དིང་ཁྲི་བཙན་པོ།  བཞི་པ་སོ་ཁྲི་བཙན་པོ།  ལྔ་པ་མེར་ཁྲི་བཙན་པོ།  དྲུག་པ་གདགས་ཁྲི་བཙན་པོ།  བདུན་པ་སྲིབ་ཁྲི་བཙན་པོ་བཅས་གནམ་གྱི་ཁྲི་བདུན་ཞེས་པ་དེ་དག་ཚང་མ་འདས་ཁར་དམུ་ཐག་གམ་དམུ་སྐས་དེ་བརྒྱུད་ནས་གནམ་དུ་(ལྷ་ཡུལ་)གཤེགས་ནས་ས་སྟེང་དུ་བང་སོ་མེད། །
Category:བོན།